સારાંશ માટે દસ્તાવેજ: આ એક એવો પ્રશ્ન છે જેનો સીધો જવાબ આજ સુધી મળી શક્યો નથી.

બીબીસીએ આ અઠવાડિયે જ જૅમલ માઇલ્સ નામના એક છોકરાની કહાણી પ્રકાશિત કરી હતી. જૅમલે કોલોરાડોના ડૅનવર સ્થિત પોતાની સ્કૂલમાં આત્મહત્યા કરી લીધી હતી, કારણકે તે સમલૈંગિક હતા. 

આ જાણકારી જૅમલનાં માતા લીયા રોશેલ પિયર્સે આપી. તેમણે એવું પણ કહ્યું હતું કે જૅમલે તેમની સમલૈંગિકતા વિશે થોડાંક અઠવાડિયા પહેલાં જ જણાવ્યું હતું અને તેમને પોતાના પુત્ર પર ગર્વ હતો.

આ ઘટનાએ ઘણા લોકોના મનમાં પ્રશ્ન ઊઠ્યો કે કોઈ બાળકને તેના સેક્સ્યુઅલ ઑરિએન્ટેશનની ખબર કેવી રીતે હોઈ શકે?

આ અંગે બીબીસીએ બે મનોવૈજ્ઞાનિકો સાથે આ અંગે વાત કરી, જેના થકી આ ગંભીર અને જટિલ વિષયને સમજી શકાય.

તમે આ વાંચ્યું કે નહીં?

તજજ્ઞો પૈકી એક પ્રોફેસર એશિયા ઍટન, ઇન્ટરનેશનલ સ્કૂલ ઑફ ફ્લોરિડાના મનોવિજ્ઞાન વિભાગમાં અધ્યાપક છે અને તેમણે સામાજિક મનોવિજ્ઞાનમાં પીએચડી કર્યું છે.

અન્ય એક તજજ્ઞ ક્લિન્ટન ડબ્લ્યૂ એન્ડરસન અમેરિકાના મનોવૈજ્ઞાનિક સંઘના એલજીબીટી સંલગ્ન બાબતોના નિદેશક છે.

સેક્શ્યુઅલ ઑરિએન્ટેશનની સરેરાશ ઉંમર

પુત્ર જૅમલ માઇલ્સ સાથે લીયા રોશેલ પિયર્સ

એક વ્યક્તિને કંઈ ઉંમરે પોતાના સેક્શ્યુઅલ ઑરિએન્ટેશનનો (જાતીય વલણનો) ખ્યાલ આવે? શું આ અંગે અલગઅલગ સંશોધનો થયા છે અથવા આ અંગેની જાણકારીના આધારે એકમત સધાયો છે?

એશિયા ઍટન કહે છે, "કેટલાક સંશોધન પ્રમાણે 8 થી 9 વર્ષની ઉંમરે જ બાળકો પહેલી વખત શારીરિક આકર્ષણ અનુભવે છે. અન્ય કેટલાક સંશોધન પ્રમાણે 11 વર્ષે પહેલી વખત અનુભવ થાય છે."

"વિવિધ સંશોધનોમાં સેક્શ્યુઅલ ઑરિએન્ટેશન સમજવાની સરેરાશ ઉંમર અંગે અલગઅલગ પરિણામ મળે છે."

"આ એક મુશ્કેલ પ્રશ્ન છે, કારણકે શારીરિક વ્યવહાર અને શારીરિક ઓળખ વચ્ચે અંતર છે. જાતીય વ્યવહાર સામાન્ય રીતે દર્શાવે છે કે વ્યક્તિને કોઈ પ્રત્યે ભાવનાત્મક કે લૈંગિક આકર્ષણ છે."

"સ્ત્રી અથવા પુરુષ પ્રત્યે લૈંગિક આકર્ષણના આધારે પોતાની જાતીય ઓળખ કરી શકાય છે. પણ આ બન્ને બાબતો સમય અને સંદર્ભે સાથે બદલાઈ શકે છે."

"હકીકત એ છે કે લોકોને અલગઅલગ ઉંમરે પોતાના જાતીય વ્યવહાર અંગે અલગઅલગ અનુભવો થતા હોય છે. કોઈને માત્ર છ વર્ષની ઉંમરે થાય છે તો કોઈને 16 વર્ષની વયે પહેલી વખત અનુભવ થાય છે. કેટલાક લોકોને આ પ્રકારનો અનુભવ ક્યારેય થતો નથી."

"આજના યુવાનો હાઈસ્કૂલ દરમિયાન જ જાણી જાય છે કે પોતે LGBTQ છે કે નહીં. જે અગાઉની પેઢીઓની તુલનામાં પહેલાં છે. જેની પાછળનું કારણ વધારે...\nદસ્તાવેજની સમાન ભાષામાં સારાંશ:
શું કોઈ નવ વર્ષના બાળકને તેમનું સેક્સ્યુલ ઑરિએન્ટેશન ખબર હોય?